અમદાવાદ: ભાજપના રાષ્ટ્રીય પ્રમુખ પદે ગુજરાતના અમિત શાહની પસંદગી જાહેર થઈ ચૂકી છે. પરંતુ ગુજરાત પ્રદેશ ભાજપના પ્રમુખના તાજનું કોકડું છેલ્લા બે માસથી ચર્ચાઓ અને અટકળો વચ્ચે અટવાયું છે. અત્યંત આધારભૂત સૂત્રો જણાવે છે કે હજુ આ માસના અંત સુધીમાં પ્રદેશ પ્રમુખનું નામ જાહેર થવાની શક્યતા ખૂબ જ ઓછી છે. જે બાબત હવે ફેબ્રુઆરી તરફ આગળ વધી ચૂકી છે. એક તબક્કે કમુરતાં પછી તુરત જ પ્રદેશ પ્રમુખનું નામ જાહેર થવાની શક્યતા હતી પરંતુ નામ બાબતે સર્વસંમતિ ન સધાતાં મામલો પાછો ઠેલાયો છે.